Landbou-inflasie styg met 4,4% - Landbou - Republikein
Friday, July 19th, 13:46:10
Landbou-inflasie styg met 4,4%
15 May 2019 | Landbou
Landbou-inflasie het in die eerste kwartaal vanjaar 'n jaar-op-jaar styging van 4,4% getoon.
Dit is hoofsaaklik gedryf deur 'n 8,6% toename in die koste van veevoer, 'n styging van 6,1% in kapitaalbesteding en die 6,5% styging in die prys van brandstof.
Volgens die Namibië Landbou-unie (NLU) se finansiële oorsig van die landboubedryf in die eerste kwartaal van 2019, het beespryse met 10,3% gedaal teenoor die eerste kwartaal van 2018, terwyl produksiekoste gestyg het.
Die daling is hoofsaaklik toe te skryf aan die skerp daling van 22,6% in die pryse van speenkalwers. Slagpryse vir beeste het danksy Meatco se kompeterende pryse met 14,7% gestyg.
Skaappryse het jaar op jaar met 1,4% gestyg, toon die NLU se verslag.